REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/24-06/04

URBROJ: 251-287-24/06-4

Zagreb, 03.06.2024

**Z A P I S N I K**

41. sjednice Školskog odbora Industrijske strojarske škole, održane u uredu ravnatelja dana 03. lipnja 2024. godine.

Sjednici prisustvuju sljedeći članovi Školskog odbora:

1. Iva Bojčić

2. Snježana Barbarić

3. Jadranko Kezerić

4. Boris Kern

5. Damir Čiš

6. Domagoj Grbeša

Marija Prša nije nazočna.

Ostali prisutni:

1. Nenad Pavlinić, ravnatelj

2. Silvia Ilijevski, tajnica Škole

3. Iva Boban, voditeljica računovodstva

Sjednica je započela u 14,00 sati.

Zapisnik vodi Silvia Ilijevski, tajnica Škole.

Predsjednica Školskog odbora, Iva Bojčić, pozdravlja nazočne i otvara 41. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

**DNEVNI RED**

1. Verifikacija zapisnika 40. sjednice Školskog odbora
2. Donošenje odluke o povlačenju prijedloga Odluke o izmjenama i dopunama Statuta Škole od 28.11.2023., KLASA: 602-03/23-06/03, URBROJ: 251-287-23/06-12, donesene sukladno Nacrtu prijedloga izmjena i dopuna statuta od 21.11.2023.
3. Donošenje prijedloga izmjena i dopuna Statuta Industrijske strojarske škole, sukladno Nacrtu prijedloga izmjena i dopuna statuta od 29.05.2024.
4. Rebalans financijskog plana za 2024. godinu
5. Razno

**AD.1.**

Predsjednica Školskog odbora, Iva Bojčić, daje na verifikaciju Zapisnik 40. sjednice Školskog odbora, koji članovi Školskog odbora jednoglasno usvajaju.

**AD.2.**

Predsjednica Školskog odbora Iva Bojčić daje riječ tajnici Škole, Silviji Ilijevski, kako bi upoznala članove Školskog odbora s novostima u vezi s izmjenama i dopunama Statuta Škole. Naime, s obzirom na izmjene i dopune Zakona o odgoju i obrazovanju u osnovnoj i srednjoj školi, Gradski ured za obrazovanje, sport i mlade Grada Zagreba dostavio je uputu srednjim školama Grada Zagreba u vezi potrebom izmjena postojećih statuta, sukladno Zakonu. U bitnome, izmjene se odnose na novčane iznose u okviru kojih samostalno odlučuje između ostalih i ravnatelj škole, na vrednovanje kompetencija pri izboru ravnatelja, na dostavu poziva i zaključaka sjednica Školskog odbora i dr., a sve sukladno Nacrtu prijedloga izmjena i dopuna statuta od 29.05.2024., koji je prethodno dostavljen članovima Školskog odbora uz poziv za ovu sjednicu.

Stoga je, sukladno uputi Gradskog ureda, potrebno prvenstveno donijeti Odluku kojom se povlači raniji prijedlog odluke o izmjenama i dopunama statuta donesen sukladno Nacrtu prijedloga izmjena i dopuna statuta od 21.11.2023. (jer je isti novim Nacrtom dopunjen i proširen), a nakon toga donijeti novi prijedlog izmjena i dopuna Statuta Škole, sukladno Nacrtu prijedloga izmjena i dopuna statuta od 29.05.2024.

Nakon izlaganja tajnice, predsjednica Školskog odbora Iva Bojčić daje na glasanje 2. točku dnevnog reda: Donošenje odluke o povlačenju prijedloga Odluke o izmjenama i dopunama Statuta Škole od 28.11.2023., KLASA: 602-03/23-06/03, URBROJ: 251-287-23/06-12, donesene sukladno Nacrtu prijedloga izmjena i dopuna statuta od 21.11.2023.

Školski odbor daje suglasnost na donošenje navedene odluke čime je 2. točka dnevnog reda, odnosno odluka o povlačenju prijedloga Odluke o izmjenama i dopunama Statuta Škole od 28.11.2023., jednoglasno usvojena.

**AD.3.**

Nastavno na AD.2., predsjednica Školskog odbora Iva Bojčić daje na glasanje 3. točku dnevnog reda: Donošenje prijedloga izmjena i dopuna Statuta Industrijske strojarske škole, sukladno Nacrtu prijedloga izmjena i dopuna statuta od 29.05.2024.

Školski odbor daje suglasnost na donošenje navedene odluke čime je 3. točka dnevnog reda, odnosno, Nacrt prijedloga izmjena i dopuna statuta od 29.05.2024., jednoglasno usvojen.

**AD.4.**

Predsjednica Školskog odbora Iva Bojčić daje riječ voditeljici računovodstva Ivi Boban, kako bi upoznala članove Školskog odbora s Rebalansom financijskog plana za 2024. godinu, koji je članovima prethodno dostavljen. Rebalans proračuna napravljen je po zahtjevu osnivača, obzirom da su odlučili povećati prihode za opremanje Škole. Također, a obzirom na povećanje koeficijenata plaća, kod izrade financijskog plana nismo mogli biti sigurni koliko će točno iznositi promjena za ukupni trošak plaća, pa je rebalansom bilo potrebno dodatno povećati te rashode za zaposlene. Osim toga, s obzirom da su određeni prostori Škole izvan funkcije zbog radova na RCK projektu, morali smo umanjiti i prihode od najma. Također, dodatne korekcije izvršene su i jer je Škola dobila nešto manji iznos od planiranog za Erasmus projekt, a korigirani su i troškovi po sudskim presudama i sl., sve kako je vidljivo iz dokumentacije. Sukladno svemu navedenom, promijenili su se i iznosi u planu nabave.

Nakon izlaganja voditeljice računovodstva, predsjednica Školskog odbora Iva Bojčić daje na glasanje 4. točku dnevnog reda, odnosno davanje suglasnosti na Rebalans financijskog plana i Plana nabave za 2024. godinu.

Školski odbor daje suglasnost na Rebalans financijskog plana i Plana nabave za 2024. godinu, čime je 4. točka dnevnog reda jednoglasno usvojena.

**AD.5.**

Predsjednica Školskog odbora Iva Bojčić daje riječ tajnici Škole, koja obavještava Školski odbor kako je Škola ove godine odlučila nešto ranije krenuti s planiranjem maturalnog putovanja za sljedeću školsku godinu (lipanj 2025. - Barcelona, Španjolska), a sve kako bi se roditeljima učenika omogućio malo dulji rok otplate troškova putovanja. Nakon što je Škola dobila suglasnost roditelja za organiziranje ovog putovanja, pokrenut je postupak sukladno Pravilniku o izvođenju izleta, ekskurzija i drugih odgojno – obrazovnih aktivnosti izvan škole, te je objavljen javni poziv za dostavu ponuda agencija. Uskoro će se održati roditeljski sastanak na kojem će se roditeljima predstaviti agencije koje su u trajanju javnog poziva dale najpovoljnije ponude.

Školski odbor navedeno prima na znanje, te nema dodatnih primjedbi.

Sjednica je završena u 14,40 sati.

Zapisnik vodila: Predsjednica Školskog odbora:

Silvia Ilijevski, mag.iur Iva Bojčić, prof.